Adchectivos posesivos atonos en aragonés

Os adchectivos posesivos atonos en aragonés se composan d'as formas clasicas de o determinant posesivo atono en atras luengas iberorromanicas, como o castellano, pero que en aragonés no s'emplega si que pa expresar as relacions de parentesco u, como caso especial, de l'individuo con a casa a la que pertenece (cosa que nomás se veye en as expresions «casa nuestra» y «casa vuestra»LOZANO SIERRA, Chabier, Aspectos Lingüísticos de Tella. Aragonés de Sobrarbe (Huesca); P. 95. Institución «Fernando el Católico» + Prensas Universitarias de Zaragoza + Gara d'Edizions. Zaragoza, 2010. ISBN 978-84-8094-062-7). Pa la resta de casos, o posesivo que s'emplega en aragonés ye o posesivo tonico en formas que va acompanyadas d'articlo.  O posesivo atono no admite articlo.

As formas que adopta o posesivo atono en aragonés son todas iguals, y no i hai variacions entre dialectos, estando en toz as mesmas: mi, tu, su y os plurals mis, tus, sus.BARCOS, Miguel Ánchel, El Aragonés Ansotano: estudio lingüístico de Ansó y Fago; Pp. 59-60. Institución «Fernando el Católico» + Gara d'Edizions. Zaragoza, 2007. ISBN 978-84-8094-058-0 As formas nuestro/a y vuestro/a (y plurals nuestros/as y vuestros/as) son excepcionals y se sienten nomás asociadas con o concepto de casa.

En benasqués se da o caso particular que o posesivo atono se puede tornar vocativo cuan lo emplega un d'os conchuches pa gritar a su mariu u su muller: Tupai, anem a pllegar les cebes.SAURA RAMI, José Antonio, Elementos de fonética y morfosintaxis benasquesas; Pp. 143-144. Institución «Fernando el Católico» + Gara d'Edizions. Zaragoza, 2003. ISBN 84-7820-679-5 Au, Tumai, que se mos fará tardi

 Formas 
1a persona singular: mi, mis
2a persona singular: tu, tus
3a persona singular: su, sus
1a persona plural: nuestro/a, nuestros/as
2a persona plural: vuestro/a, vuestros/as
3a persona plural: su, sus

 Eixemplos 

Mi pai no ha quiesto venir / Mis tíos son contentos
Tu chermana se casa pues? / Tus pais me paiceban mas altos
Tiene un pareixiu con su avuelo / Sus primas que vinon pa la fiesta yeran gordas como perolas
Casa nuestra ye aquí cerca. Casa vuestra, menos.
«Tenez menos sangre que vuestro avuelo muerto».
Os d'en medio son os tres primos y su avuela / Te puyarán a vier toz os críos con sus pais

S'ha de decir que con bel parentesco no se gosa decir l'articlo cuasi nunca, por principal «papá/mamá», «yaya/yayo», «tía/tío» y (en belsetán y chistabín) «maye/paye», por lo que pa que se sienta un d'istos con un posesivo atono estará las menos veces. Van mas a sobén en frases como:
Yayo te va a carranyar. Y no le'n he dicho yo!.
A tía no le cuaca la mentira que le has contau. Ah, ah. Ya verás, ya.

 Referencias 

 Se veiga tamién 

 Adchectivos posesivos tonicos en aragonés.
 Adchectivos posesivos atonos en catalán.

Posesivos atonos
Aragones